Nordjyllands Beredskab blev klokken 12.22 kaldt til en brand i et nybyggeri på adressen Ved Jernbanen i Vester Hassing. Her var håndværkere ved at lægge sidste hånd på en tagkonstruktion på nogle nye rækkehuse, som er ved at blive opført. Men i forbindelse med at der skulle brændes tagpap på, gik der ild i konstruktionen. - Der er cirka 400 kvadratmeter tag i alt, og de 200 er brændt, men det lykkedes os at redde den anden halvdel, siger indsatsleder ved Nordjyllands Beredskab Jesper Rasmussen. Han forklarer, at branden er under kontrol, og at brandfolkene med en kran har fået det brændte tag ned, og man derefter er i gang med at efterslukke. Jesper Rasmussen fortæller, at branden havde gode betingelser, fordi det blæste lidt.

Opsummering:
200 kvadratmeter tag på nyt rækkehusbyggeri på Ved Jernbanen i Vester Hassing er brændt.